CELEX: 32007R0903
Language: lv
Date: 2007-07-27 00:00:00
Title: Komisijas Regula (EK) Nr. 903/2007 ( 2007. gada 27. jūlijs ) par atsevišķu preču klasifikāciju kombinētajā nomenklatūrā

28.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 196/35
            
         
      KOMISIJAS REGULA (EK) Nr. 903/2007
   (2007. gada 27. jūlijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 27. jūlijā
      
         
            Komisijas vārdā —
         
            priekšsēdētāja vietnieks
         
         Franco FRATTINI
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 733/2007 (OV L 169, 29.6.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Plānas plāksnītes, 32 mm x 21 mm, ar šādām sastāvdaļām (svara %):
                  
                              nātrija algināts
                           
                           
                              24–32
                           
                        
                              maltodekstrīns
                           
                           
                              20–28
                           
                        
                              aromatizētāji
                           
                           
                              5–15
                           
                        
                              ūdens
                           
                           
                              5–15
                           
                        
                              karagināns
                           
                           
                              5–15
                           
                        
                              mikrokristāliskā celuloze
                           
                           
                              4–10
                           
                        
                              glicerīns
                           
                           
                              4–10
                           
                        lecitīns, aspartāms, nātrija saharīns, acesulfāms K, neohesperidīns DC, krāsviela E102, krāsviela E133.
                  Izstrādājums tiek pārdots kā elpu atsvaidzinošas plāksnītes, kuras izkūst uz mēles.
               
               
                  2106 90 98
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1. un Nr. 6., kā arī KN kodu 2106, 2106 90 un 2106 90 98 aprakstiem.
                  Produktu nevar klasificēt pozīcijā 3306 kā mutes dobuma higiēnas līdzekli, jo tas nesatur nekādas specifiskas sastāvdaļas, kas veicina mutes dobuma tīrības uzturēšanu.
                  Produkts būtu jāklasificē kā pārtikas izstrādājums cilvēka patēriņam pozīcijas 2106 nozīmē, jo tas satur sastāvdaļas ar uzturvērtību (Harmonizētās sistēmas skaidrojumi pozīcijai 2106, 1. paragrāfa A punkts un 2. paragrāfa B punkta 9. apakšpunkts).